钦定古今图书集成/明伦汇编/氏族典/第625卷 > 拓跋修义
## 钦定古今图书集成/明伦汇编/氏族典/第625卷 > 拓跋修义

按《魏书汝阴王传》：“汝阴王天赐第五子修义，字寿安，
涉猎书传，颇有文才，为高祖所知。自元士稍迁左将
军、齐州刺史，为政宽和爱人，在州四岁，不杀一人。迁
秦州刺史，累迁吏部尚书，惟事货贿，授官大小，皆有
定价。二秦反，假修义兼尚书右仆射、西道行台，行秦
州事，为诸军节度。修义性好酒，每饮连日，遂遇风病”，
神明昏丧，虽至长安，竟无部分之益。元志败没。贼东
至黑水，更遣萧宝夤讨之。以修义为雍州刺史。卒于
州。赠司空，谥曰“文。”子均，位给事黄门侍郎。